ᱵᱟᱨᱛᱤᱠᱟ ᱱᱟᱱᱫᱟ

ᱰᱨ. ᱵᱟᱨᱛᱤᱠᱟ ᱱᱟᱱᱫᱟ ᱫᱚ ᱥᱤᱧᱚᱛ ᱨᱮᱱ ᱡᱤᱦᱚᱞ ᱥᱩᱫᱷᱟᱹᱨᱤᱭᱟᱹ ᱟᱨ ᱢᱤᱰᱤᱭᱟ ᱥᱤᱠᱷᱱᱟᱹᱛ ᱮᱢᱚᱜ ᱦᱚᱲ ᱠᱟᱱᱟᱭ᱾ ᱩᱱᱤ ᱴᱷᱮᱱ ᱤᱱᱰᱟᱥᱴᱨᱤ ᱟᱨ ᱮᱠᱟᱰᱮᱢᱤᱭᱟ ᱨᱮᱱᱟᱜ ᱛᱚᱨᱡᱚᱵᱟ ᱢᱮᱱᱟᱜᱼᱟ ᱟᱨ ᱩᱱᱤ ᱟᱡᱟᱜ ᱡᱤᱭᱚᱱ ᱫᱚ ᱡᱤᱦᱚᱞ ᱨᱮ ᱥᱩᱫᱷᱟᱹᱨ ᱟᱹᱜᱩ ᱨᱮ ᱪᱟᱞ ᱟᱠᱟᱫᱟ᱾ ᱩᱱᱤ ᱫᱚ ᱥᱤᱧᱚᱛ ᱨᱮᱱ ᱫᱤᱥᱚᱢ ᱜᱚᱢᱠᱮ ᱴᱷᱮᱱ ᱠᱷᱚᱱ ᱥᱛᱨᱤ ᱥᱚᱠᱛᱤ ᱯᱩᱨᱚᱥᱠᱟᱨ ᱮ ᱧᱟᱢ ᱟᱠᱟᱫᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮ ᱠᱩᱲᱤ ᱫᱟᱲᱮ ᱵᱟᱹᱲᱛᱤ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱪᱮᱛᱟᱱ ᱨᱮᱱᱟᱜ ᱥᱤᱵᱷᱤᱞᱤᱭᱟᱱ ᱢᱟᱹᱱ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤ ᱢᱤᱰᱤᱭᱟ ᱟᱨ ᱥᱟᱶᱦᱮᱫ ᱨᱮ ᱠᱟᱹᱢᱤ ᱞᱟᱹᱜᱤᱫ ᱠᱚ ᱮᱢ ᱟᱠᱟᱫᱮᱭᱟ᱾ ᱩᱱᱤᱭᱟᱜ ᱧᱩᱛᱩᱢ ᱫᱚ ᱞᱤᱢᱠᱟ ᱵᱩᱠ ᱚᱯᱷ ᱨᱮᱠᱳᱨᱰᱥ ᱨᱮ ᱵᱟᱨ ᱫᱷᱟᱣ ᱥᱮᱞᱮᱫ ᱟᱠᱟᱱᱟ᱾- 

ᱠᱮᱨᱤᱭᱚᱨ
ᱩᱱᱤ ᱫᱚ ᱞᱮᱰᱤ ᱥᱨᱤ ᱨᱟᱢ ᱠᱚᱞᱮᱡᱽ ᱨᱮᱱ ᱡᱚᱨᱱᱟᱞᱤᱡᱽᱢ ᱰᱤᱯᱟᱨᱴᱢᱮᱸᱴ ᱨᱮᱱ ᱢᱩᱬᱩᱛ ᱠᱟᱱᱟᱭ,https://lsr.edu.in/academics/departments/department-of-journalism/dr-vartika-nanda/  ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ᱾ ᱩᱱᱤ ᱫᱚ ᱤᱞᱮᱠᱴᱨᱚᱱᱤᱠ ᱢᱤᱰᱤᱭᱟ ᱨᱮ ᱟᱹᱰᱤ ᱜᱟᱱ ᱡᱚᱨᱱᱟᱞᱤᱥᱴᱤᱠ ᱠᱟᱹᱢᱤ ᱠᱚᱭ ᱠᱚᱨᱟᱣ ᱟᱠᱟᱫᱟ, ᱡᱟᱦᱟᱸ ᱨᱮ ᱡᱤ ᱱᱤᱭᱩᱡᱽ, ᱮᱱᱰᱤᱴᱤᱵᱷᱤ ᱟᱨ ᱞᱳᱠ ᱥᱚᱵᱷᱟ ᱴᱤᱵᱷᱤ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ᱾ ᱩᱱᱤᱭᱟᱜ ᱨᱤᱥᱟᱨᱪ ᱴᱚᱴᱷᱟ ᱨᱮᱫᱚ ᱡᱤᱦᱚᱞ, ᱯᱩᱞᱤᱥ ᱛᱟᱞᱟ ᱨᱮ ᱥᱟᱹᱜᱟᱹᱭ, ᱠᱨᱟᱭᱤᱢ ᱟᱨ ᱨᱩᱜᱤ ᱠᱚ ᱵᱟᱹᱲᱤᱡ ᱠᱚᱨᱟᱣ, ᱡᱮᱱᱰᱚᱨ ᱨᱤᱯᱳᱨᱴᱤᱝ ᱟᱨ ᱢᱤᱰᱤᱭᱟ ᱨᱮ ᱠᱩᱲᱤ ᱦᱚᱯᱚᱱ ᱠᱚ ᱥᱚᱫᱚᱨ ᱮᱢᱟᱱ ᱠᱚ ᱥᱮᱞᱮᱫ ᱢᱮᱱᱟᱜᱼᱟ᱾ ᱩᱱᱤ ᱫᱚ ᱡᱤᱦᱚᱞ ᱥᱩᱫᱷᱟᱹᱨ ᱞᱟᱹᱜᱤᱫ ᱛᱤᱱᱠᱟ ᱛᱤᱱᱠᱟ ᱯᱷᱟᱣᱩᱱᱰᱮᱥᱚᱱ ᱮ ᱮᱛᱚᱦᱚᱵ ᱟᱠᱟᱫᱟ᱾ ᱩᱱᱤ ᱫᱚ ᱥᱤᱧᱚᱛ ᱨᱮ ᱯᱩᱭᱞᱩ ᱫᱷᱟᱣ ᱡᱤᱦᱚᱞ ᱨᱮᱱ ᱦᱚᱲ ᱟᱨ ᱡᱤᱦᱚᱞ ᱨᱮᱱ ᱥᱴᱟᱯᱷ ᱠᱚ ᱞᱟᱹᱜᱤᱫ ᱥᱤᱨᱯᱷᱟᱹ ᱨᱮᱱᱟᱜ ᱠᱟᱹᱞᱠᱟᱹᱨ ᱵᱮᱱᱟᱣ ᱨᱮ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫᱟ᱾

ᱩᱱᱤᱭᱟᱜ ᱧᱩᱛᱩᱢ ᱫᱚ ᱡᱤᱦᱚᱞ ᱨᱮ ᱥᱩᱫᱷᱟᱹᱨ ᱪᱮᱛᱟᱱ ᱨᱮ ᱠᱟᱹᱢᱤ ᱞᱟᱹᱜᱤᱫ ᱵᱟᱨ ᱫᱷᱟᱣ ᱞᱤᱢᱠᱟ ᱵᱩᱠ ᱚᱯᱷ ᱨᱮᱠᱳᱨᱰᱥ ᱨᱮ ᱥᱮᱞᱮᱫ ᱟᱠᱟᱱᱟ᱾ ᱩᱱᱤ ᱫᱚ ᱡᱤᱦᱚᱞ ᱥᱩᱫᱷᱟᱹᱨ ᱪᱮᱛᱟᱱ ᱨᱮ ᱔ ᱜᱚᱴᱟᱝ ᱯᱚᱛᱚᱵ ᱮ ᱚᱞ ᱟᱠᱟᱫᱟ, ᱡᱟᱦᱟᱸ ᱢᱩᱫᱽ ᱨᱮ ᱢᱩᱪᱟᱹᱫ ᱫᱚ ᱦᱩᱭᱩᱜ ᱠᱟᱱᱟ ᱨᱮᱰᱤᱭᱳ ᱤᱱ ᱯᱨᱤᱡᱚᱱ ᱡᱟᱦᱟᱸ ᱫᱚ ᱒᱐᱒᱔ ᱥᱟᱞᱮ ᱨᱮ ᱱᱮᱥᱱᱟᱞ ᱵᱩᱠ ᱴᱨᱚᱥᱴ ᱯᱟᱦᱴᱟ ᱠᱷᱚᱱ ᱪᱷᱟᱯᱟ ᱦᱟᱠᱟᱱᱟ᱾

ᱩᱱᱤ ᱫᱚ ᱫᱤᱞᱞᱤ ᱯᱩᱞᱤᱥ ᱨᱮᱱ ᱟᱲᱟᱝ ᱠᱟᱱᱟᱭ ᱟᱨ ᱠᱤᱥᱥᱟ ᱠᱷᱟᱠᱤ ᱠᱟ ᱨᱮᱱ ᱠᱟᱹᱦᱱᱤ ᱞᱟᱹᱭ ᱦᱚᱲ ᱠᱟᱱᱟᱭ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱ ᱡᱟᱦᱟᱸ ᱯᱩᱞᱤᱥ ᱰᱤᱯᱟᱨᱴᱢᱮᱸᱴ ᱯᱟᱦᱴᱟ ᱠᱷᱚᱱ ᱦᱚᱸ ᱢᱤᱫ ᱯᱳᱰᱠᱟᱥᱴ ᱥᱤᱨᱤᱡ ᱠᱟᱱᱟ᱾ ᱠᱤᱥᱥᱟ ᱠᱷᱟᱠᱤ ᱠᱟ ᱫᱚ ᱑᱖᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱮᱯᱤᱥᱳᱰ ᱮ ᱯᱩᱨᱟᱹᱣ ᱟᱠᱟᱫᱟ᱾

ᱥᱟᱹᱠᱷᱭᱟᱹᱛ